पाएं अपने शहर की ताज़ा ख़बरें और फ्री ई-पेपरडाउनलोड करें
मुख्यमंत्री चिरंजीवी स्वास्थ्य बीमा योजना सामाजिक सुरक्षा की दिशा में एक बड़ा कदम है। इसके जरिए सभी वर्ग के लोगों को पांच लाख रुपए तक का केशलेस इलाज मिल सकेगा।मुख्यमंत्री गहलोत ने शनिवार को अपने निवास से वीडियो कांफ्रेंसिंग में मुख्यमंत्री चिरंजीवी स्वास्थ्य बीमा योजना का शुभारंभ करते हुए यह बात कही। वीडियो कांफ्रेंसिंग में विधायक निर्मला सहरिया, कलेक्टर राजेंद्र विजय, सीईओ जिला परिषद बृजमोहन बैरवा, एसडीएम दिव्यांशु शर्मा, सीएमएचओ डॉ. संपतराज नागर, आयुक्त नगर परिषद मनोज मीणा, पीएमओ डॉ. बिहारीलाल मीणा आदि ने भाग लिया।
समारोह के दौरान मुख्यमंत्री ने 18 से 45 वर्ष आयु वर्ग के युवाओं के निशुल्क टीकाकरण का भी शुभारंभ किया। उन्होंने कहा कि राज्य सरकार आमजन के स्वास्थ्य के प्रति पूरी तरह संवेदनशील है। चिरंजीवी योजना में कई वर्ग के लोगों का निशुल्क पंजीयन किया गया है। अन्य वर्ग के लोगों की प्रीमियम राशि में एक हिस्सा राज्य सरकार अदा कर रही है। इस योजना में 3500 करोड़ रुपए का प्रीमियम राज्य सरकार वहन करेगी। पंजीकरण की अंतिम तिथि 31 मई तक बढ़ा दी गई है। मुख्यमंत्री गहलोत ने कोरोना के बढ़ते संक्रमण पर चिंता जताते हुए कहा कि इसकी दूसरी लहर बेहद खतरनाक है। राज्य सरकार की ओर से वेंटिलेटर, ऑक्सीजन सहित अन्य संसाधनों की उपलब्धता के लिए प्रयास किए जा रहे हैं। आगामी तीन मई से जन अनुशासन पखवाड़े को संशोधित किया जा रहा है, लेकिन इसकी भयावहता से बचाव के लिए आमजन का सक्रिय सहयोग जरूरी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn